تورکییه، آمریکا بیرلشمیش دؤولتلرینی، ایکیلی ایلیشکیلرده اوناریلماز یارالار آچاجاق اف-۳۵ قراری ایله ایلگیلی خطاسین‌دان گئری قاییتماغا دعوت ائتدی.
خاریجی ایشلر باخان‌لیغی، آمریکا یؤنتیمینین تورکییه‌نی اف-۳۵ پروگرامین‌دان چیخارماسینین هئچ بیر قانونی اساسا دایانمادبغینی بیلدیره‌رک، "آمریکا بیرلشمیش دؤولتلری استراتژیک ایلیشکیلریمیزده اوناریلماز یارالار آچاجاق بو یانلیشدان گئری قاییتماغا دعوت ائدیریک" آچیقلاماسینی ائتدی.
باخانلیقدان وئریلن آچیقلامادا، آغ ائو و آمریکا بیرلشمیش دؤولتلری ساوونما باخانلیغینین، (روسیادان) اس-۴۰۰ هاوا ساوونما سیستمینی آلماسیندان دولایی تورکییه‌نین اف-۳۵ پروگرامین‌دان چیخاراجاغینی آچیقلادیغی خاطیرلادیلدی.
"بو تک طرف‌لی آددیم، متفیق‌لیک روحو ایله اویغون گلمدیگی کیمی هئچ بیر قانونی اساسا ده دایانمیر" دئییله‌ن آچیقلاما‌دا، بو ایفاده‌لره یئر وئریلدی:
"اف-۳۵ پروگرامینین آنا اورتاقلارین‌دان اولان تورکییه‌نین پروگرامین دیشیندا بوراخیلماسی، عدالت‌لی اولمادیغی کیمی اس-۴۰۰ سیستمینین اف-۳۵لری ضعفه اوغراداجاغی ادعاسی دا اساس‌سیزدیر. بو قونودا ناتونون دا قاتیلاجاغی بیر چالیشما قروپو یارادیلماسی تکلیفیمیزین قارشی‌لیق‌سیز بوراخیلماسی، آمریکا بیرلشمیش دؤولتلری طرفین‌ده‌کی اؤن یارغی‌نین و مسئله‌نی یاخشی نیتله اؤز اؤلچولری ایچین‌ده حل ائتمک ایراده‌سینین اسکیکلیگینین ان باریز گؤستریجی‌سی‌دیر".
آمریکا بیرلشمیش دؤولتلرینین، تورکییه‌نین دوست‌لوغونا وئردیگی اؤنمی تکجه سؤیلم ایله دئییل، ائیلم ایله و اؤزللیکله ده ترور هؤرگوتلری داعش، پ‌کاکا/پید/یپگ و فئتؤ ایله مباریزه‌ده گؤسترمه‌سی لازیم اولدوغو وورغولانان آچیقلاما‌دا بونلار قید ائدیلدی:
"سایین جمهورباشقانیمیز (رجب طیب اردوغان) ایله باشقان (دونالد) ترامپ آراسین‌دا (گئچه‌ن آی) اوساکادا ائدیله‌ن گ-۲۰ ذیروه‌سی زامانی ائدیله‌ن گؤروشمه‌ده اورتایا قویولان آنلاییشا هر سویه‌ده صادق قالینماسی، بو باخیم‌دان بؤیوک اؤنم داشیییر. آمریکا بیرلشمیش دؤولتلری استراتژیک ایلیشکیلریمیزده اوناریلماز یارالار آچاجاق بو یانلیشدان گئری قاییتماغا دعوت ائدیریک".
آمریکا یؤنتیمی طرفیندن، اس-۴۰۰لردن دولایی تورکییه‌نین آرتیق اف-   ۳۵ پروژه‌سینین پارچا‌سی اولمایاجاغی قید ائدیله‌رک،
"آمریکا، تورکییه ایله استراتژیک ایلیشکیسینه ده چوخ دگر وئریر. ناتو متفیقلری اولاراق ایلیشکی‌لریمیز چوخ قاتلی‌دیر و یالنیز اف-۳۵لره باغلی دئییل" آچیقلاماسینی وئرمیشدی.
